經數: 一七七九

經名: 維摩經略疏垂裕記卷第一

頁數: 七二一

上              欄

[&FFFF]#溪云. 那約有餘等者一質與一見皆云

有餘. 若二同居各各自見亦得名爲一質一

見. 何必要須約有餘耶. 次答中云三人者當

知. 前釋第四句中三種意生. 須指通敎中利

鈍菩薩. 但不得指利根見中. 以此菩薩但斷

通惑與二乘同. 以其適從通中來故. 是故答

中且指三乘同見第一義諦. 此等本異今皆

成同. 故且言之. 若指二同居人當土自見. 何

往不得. 但爲辨異故須此明言. 無漏至相同

者[&FFFF]#溪云. 據未發於別圓之心論. 未見中其

事亦等. 故於眞諦同一見也. 二約實報對二

土. 卽因陀羅網者實報土也. 三約寂光對三

土. 各有問答. 悉如文. 二略出下指廣結示. 五

明往生二. 初列章. 二隨釋二. 初總示. 亦云來

生具如大品者暹云. 大品第二舍利弗白佛

言. 世尊. 菩薩摩訶薩行般若波羅密. 能如是

習相應者從何處終來生此間. 從此間終當

生何處. 佛告舍利弗. 是菩薩或從他方佛國

來生此間. 或從兜率來生此間. 或從人道來

生此間. 從此下今師釋二名也. 此云往住. 大

品云來生. □是彼此相望得名耳. 二土亦然

者[&FFFF]#溪云. 二同居土相望旣爾. 有餘實報相

望亦然. 但橫□異耳者二同居土橫望餘二

土名之爲□若爾□可娑婆而往於淨. 何以

從淨[&FFFF]#生此耶. 答下之八品不可來生上品

上生. 或可卽能到彼土已獲通故來. 法華云.

是人自捨淸淨業報. 而來樂此多怒害處. 唯

常寂光文無往義. 上品可爾. 中下義通. 若中

下無實報亦無. 若不立於中下猶屬實報故

中              欄

也. 又若義立不往而往上品亦通. 何但中下.

善逝之言良有以也. 如來之義信亦不無. 二

別三. 初標. 二一染下釋四. 初染淨土二. 初

穢土二. 初實生九品潤生等者欲惑九品. 上

上潤二生. 上中上下中上各潤一生. 中中中

下共潤一生. 下三品共潤一生. 故初果於欲

界人天各受七生. 故云七反. 二果三品者斷

五名二向. 斷六一來果. 以下三品潤一生故.

一往來者一往天上一來人間互說亦爾. 三

果名不來. 以九品盡故. 若斷至八餘一品在

名一種子. 猶生欲界. 通六地來者六地已下

惑未盡故. 見地七反薄地. 一來離欲不來下

界. 生上二界別敎十住初住斷見. 二住至七

住斷思盡. 今云十住且通擧耳. 論其生數比

前可知. 五品見思全在. 七信方出三界. 三敎

約惑牽生□同藏敎. 故云□類三界可知. 二

權生方便願來者但在菩薩. 小從得記義亦

同之. 生方便土未破無明欲化衆生. 須假願

牽. 未能任運故使應生唯約二土. 二淨土來

生人天者. [&FFFF]#溪云. 彼土具有欲色諸天. 但無

須彌地居. 一切皆依虛空而住. [&FFFF]#溪所說依

無量壽經也. 二有餘二. 初實生二. 初正釋別

敎十行圓信後心者[&FFFF]#溪云. 準理別敎應云

住向. 今不云者住以同於藏通五人十向修

中. 雖亦同生有餘之土非爲正意. 故取剋體

但云十行. 而云圓信復云後心者七信已上

亦可得生. 但是略耳. 二故勝下引證二. 初引

經二. 問何下釋義二. 初正明二. 初問. 二答

二. 初釋別名. [&FFFF]#溪云. 釋三意生皆云恐者尊

下              欄

重聖典兼示無執. 三種階降經文義含. 爲是

何敎三昧正受. 若約通敎七地已上或至九

地. 言自性者別住同通應取十行. 圓敎旣云

伏於無明. 卽知七信也. 所以別敎云自性者

若不見中. 則不見於諸法自性. 二皆言下釋

通名. 未發眞修者別圓地住已前名緣修. 登

地登住名眞修. 向約三人無明全在. 故俱作

意而生彼土. 初三昧正受雖約通敎入空接

入別圓亦緣修攝. 故[&FFFF]#溪云. 眞緣之義義通

通別也. 二問下釋妨. 問意者楞伽意生旣在

十地. 合生實報. 何故向解勝□但指通人及

地住已前生方便土耶. 然楞伽十地約通示

義. 已如前記. 旣十地名濫. 故此約別地難之.

故云應生報土. 答中從容兩向釋之. 約別十

地判三意生者. 若爾何故向云皆言意者未

發眞修. 猶是作意耶. 別地旣是眞修. 意生之

義爲何所主. 答[&FFFF]#溪解云. 若約別敎則有二

義三俱名意. 三俱入地. 一者但是未極名意.

二帶敎道挫之言意. 故云三種意生. 卽生報

土也. 約通等者準此. 卽如前之所明一質一

見卽是二乘及當敎中三種意生異質一見而

云卽是別敎菩薩. 當知. 消於楞伽經文卽別

圓人有三意也. 故今別更從通菩薩而說之

也. 二若實下權生. 三果報土. 四寂光土二. 初

明極果無生. 二分下明分眞生義二. 初正

明. 下寂滅至一生者仁王經明寂滅忍唯有

二品. 今義開三. 上品卽妙覺. 此以寂忍卽寂

光故別約中下以明生義. 或云下此約通論.

始從初住得無生忍終乎等覺中品寂忍. 旣

經數: 一七七九

經名: 維摩經略疏垂裕記卷第一

頁數: 七二二

上              欄

皆分證佛性皆名往生寂光也 . 故云皆有此

義. 但有下奪而言之. 寂光唯是妙覺. 以分證

猶有無明惑變易生死故也. 二前四下結示.

三問分下科簡二. 初簡同居有餘二. 初問[&FFFF]#

溪云以通見思難別見思見思旣同捨身應

等. 二答如文. 二簡實報寂光三. 初簡不生. [&FFFF]#

溪云問實報受生等者還取上文三. 土有生.

唯常寂光無往來生. 則應不合更有此問. 答

中意者但欲重顯從名消義. 亦約中下在果

報內. 二簡生義. 有邊論生等者[&FFFF]#溪云. 約報

論生. 是故有邊論於果報. 約所入邊則非果

報. 但所入邊卽是見眞故云不生. 上品無報

唯眞. 無生而云生者不生而生. 故果報中見

眞亦有果報不生生義. 究竟而論寂光唯眞.

永無果報. 義而言之亦可得云不生生義. 此

則不復更有生也. 三簡常義. [&FFFF]#溪云. 此問意

者從名作□. 以不生生與不常常言勢欲同

其義. 似反故以反義以問勢同. 答中意者名

異義同故許斯理. 以諾□辭. 何者下釋出名

異義同之相. 究竟而論唯名常. 常及以不生

故引聖位. 卽是不常之常不生之生四十一

地. 眞理不生. 不生而生. 餘無明在名爲不常.

見一分常故名爲常. 思之可見. 六明說敎二.

初標. 二一染下釋四. 初染淨二. 初穢. 二淨.

開漸敎者暹云. 開出之開. 本願說者[&FFFF]#溪云.

上品淨土不須開漸. 故須因願乃可有說. 香

積無願故不得說. 不說不聞. 故來問也. 如安

養界樹說苦空人開羅漢. 旣不云願. 驗土非

高. 二有餘土二. 初受報利鈍皆得往生者總

中              欄

有九人. 兩敎二乘三敎菩薩別位開三. 故成

九也. 斷 思盡位皆生此土. 菩薩則利. 二乘則

鈍. 通別圓至利鈍者此約菩薩傳論. 通菩薩

望二乘則利. 望別仍鈍. 別圓例作. 二如來下

說敎多少故法華等者[&FFFF]#溪云. 此有二意一者

通證一切開權. 二者別證二乘之漸. 皆法華

意. 是故引之. 若別敎意但是開敎不開理也.

或亦開理以示圓中. 三果報土. 四寂光土二.

初剋示極果寂光. 法身冥資等者毘盧遍攝.

故曰冥資. 卽此冥資名爲說法. 復次應知. 應

身說處卽法身說. 吾今此身卽是法身. 釋迦

牟尼名毘盧遮那. 故云無說而說. 二若約下

約說義通三土二. 初約實報. [&FFFF]#溪云. 無作等

者有果報邊須云苦集. 以有苦集須具四諦.

於果報中分論寂光須從理說. 故唯實諦義亦

當於寂光說法. 二下兩下例下二土. [&FFFF]#溪云.

類此可知者有餘同居俱得橫論卽寂光土. 若

有餘中亦說無量以對一實. 或說. 通以對一

實. 故有餘中若說一實卽有餘中寂光說法.

實報例之亦應可見. 然約橫論同居具四. 餘

三漸減. 例之可見. 若兼體同一切皆四. 七觀

心者廣談四土封著易生. 不明觀心去道彌

遠. 故託事成觀. 令無昧造修. 文爲二. 初明心

境. 心性至空寂者[&FFFF]#溪云. 先立心性爲理寂

光. 而衆下明迷寂光而見三土. 或失一諦而

見四諦. 故云多[&FFFF]#倒等. 此則通明起由. 二無

明下示觀法二. 初依境修觀. 無明至所生法

是所迷境. 以此所迷爲今所觀. 欲以三觀收

下三土故此迷境且指六界三善三惡. 故云善

下              欄

惡. 前文一惡衆生卽四趣也. 二善衆生卽人

天也. 又可十界傳論善惡. 則事造十界爲今

所觀. 今觀善惡香由心起. 卽空假中. 一念□

得故空. 理具三千故假. 心性不動故中. 三一

互融方名妙觀. 二中是下以觀配土二. 初配

土. 全理成事故云中是因緣善惡之境. 故以

此境以攝同居. 次以三觀配攝三土可見. 非

因非果而因而果者中理非事故非因果. 而始

解此理名因. 終顯此理名果. 故云而因而果.

若了至□土者因果無殊. 始終理一名無□

也. 二故文下引證佛言若此豈不觀心. 八用

義釋經二. 初標列. 二解釋三. 初通序分. 奉微

蓋者徵之言小. 因小果大表不思議大果. 淨

土無方現三千界表說應土. 現我者爲我現

三千界也. 二通正說二. 初標示. 二一通下解

釋三. 初通室外二. 初標. 二寶積下釋二. 初通

半品. 復土至小乘益者適淨今穢. 因悟無常

故見復土而得小益. 此品之玄旨也者[&FFFF]#溪

云. 此一品文義兼序正. 序中表發入正宛然.

故下正說玄旨在玆. 二次通下通三品. 結業

未斷生同居淨者[&FFFF]#溪云. 但未斷得生非全

未斷. 二種衆生來生者[&FFFF]#溪云. 從方便品及

斷有爲緣集之人故作是說. 以方便品但用

二敎故復亦但二敎斷盡來生其土. 弟子品

中以三敎訶. 故亦但有三敎來生. 是則三敎

來生至彼但[&FFFF]#二敎. 菩薩品中但云一種來

生者從所至說. 從實敎說界外緣集卽別惑

也. 問進斷別惑生果報令斷無明生寂光. 別

惑與無明異耶同耶. 答同也. 但以初住所斷

經數: 一七七九

經名: 維摩經略疏垂裕記卷第一

頁數: 七二三

上              欄

不與小共故名別惑. 等覺所斷最後元品故

曰無明. 故云則生寂光也. 以四土區分寂光

約極果故. 二通室內皆顯佛國依報自在者.

良由依正唯心. 三千本具. 此理分顯則有大

用. 心性無外納芥何疑. 須彌大海俱屬依報.

故云皆顯等也. 天女下[&FFFF]#溪云. 正引住文以

證同住寂光. 不取十二通佛道品者卽於不

淨而現於淨. 具如釋所化意是也. 然於此中

且從橫說. 引淨名偈者證初住去淨土之行

不得不修因人果人皆悉爾也. 三通出室若

不精解等者[&FFFF]#溪云. 若不始未解佛國義. 此

品但云菩薩淨土及衆生來生幷淨土行. 如

是等文何由可識. 三通流通. 四釋品目二. 初

正解品名二. 初正解二. 初釋通名. 但此下

示別名. 二問下釋疑二. 初釋疑二. 初正難二.

初疑難. 二答下釋通二. 初總斥. 二今解下正

答二. 初引例. 二若不下例□. 二若爾下重徵

二. 初徵. [&FFFF]#溪云. 若爾者何以不同彼大品經

從序題名. 二釋. [&FFFF]#溪云. 答意者引金光明由

[&FFFF]#之序與正同品. 二此旣下誡勸. 晩人卽譯

人. 非佛阿難者若謂佛制品號. 而經無自唱

之文. 若謂結集所安品中亦無的據. 二者俱

非. 蓋譯人所置耳. [&FFFF]#試論之. 且仲尼生乎此

方. □沒後言敎何有齊魯兩論分章不同. 大

小二戴禮經各別. 肉東西遼□華梵音殊. 隨

彼譯人 命題或異. 故今誡云. 不足定執. 若佛

自制者如法華藥王品. 佛自唱言. 若有聞是

藥王菩薩本事品. 結集人安者如妙音品末.

集經家云說是妙音來往品時. 準彼經文以

中              欄

例此品□非二塗. 信是譯人準義立名也. 如

大品經結集之家本唯三品. 羅什譯訖以類

開之成九十品. 又如大經本無序品. 最初但

是壽命品耳. 至南朝修定謝公準六卷泥洹

開此壽命以爲四品. 謂序品純陀哀歎長壽

也. 又開如來性品以爲十品. 斯非譯人. 但修

定者加也. 準知諸經非佛自唱及以集者. 卽

晩人添也. 二此經下懸釋序義二. 初來意. 二

序義下正釋二. 初標列. 二隨釋三. 初略釋二.

初正釋二. 初列釋三義. 靡知猶不知也. 高位

弟子者[&FFFF]#溪云. 如歎寶積神智高明. 肉復或

是化佛示[&FFFF]#. 化佛亦復通於因果難測其本.

故亦具諸. 二今經下配對經文. 二料簡二. 初

簡衆經. 或二或一者暹云. 或二者但次由二

序. 或一者次序不可闕也. 今謂. 亦有三序俱

無經初卽入正宗者. 略般若是也. 此亦譯人

刪之耳. 二簡字訓. 問序訓不同者若以端由

爲義應作絲緖之緖. 若以談述爲義應作言

[&FFFF]#之[&FFFF]#. 何得諸經初品□作次序字. 書而會

通餘二義耶. 答意者雖書次序之字而經具

次由述之三意. 今古諸家共用次序題字. 依

義下引證佛令依義故於次序語下而申三義

亦應無爽. 豈可定執字書耶. 故云依義等也.

又據爾雅訓次者應作[&FFFF]#. 故釋□云. 舒業順

[&FFFF]#也. 郭環注云. 皆謂次[&FFFF]#. 釋宮云. 東西牆謂

之序. 郭云. 別內外也. 而佛學之家或以次[&FFFF]#

作序. 旣可互訓隨便用耳. 二通別二. 初正釋

三. 初明束三爲二. 二衆經下釋二序名義. 三

今因下示序因名立. 因別名有別序者[&FFFF]#溪

下              欄

云. 如因維摩不思議名得有合蓋等不思議

事. 因於經字得有如是我聞等言. 及約行理

通別者若無行理何須此敎. 肉無此三事同

魔說. 故一切經皆具此三及以通別. 具如法

華疏記. 二問若下料簡二. 初簡滅後二. 初問.

二答二. 初違問答. 立名之便等者先擧所

詮爲顯能詮故. 爲序之便等者先唱我聞後

談其事故. 二復次下順問答二. 初正示前後

且順前問. 義匪通方故曰一塗. 方說此語者

付囑令安故. 向據結集宣唱必先通後別. 今

約佛說前後必先別後通. 二經前下益分現

未. 經前是別序. 在正說前爲發起故. 經後序

是通序. 臨滅付囑故. 二若爾下簡佛世. 已有

其事者已談文理及有阿難能聞之人等也.

三觀心二. 初正明序義二. 初正示觀心. 心卽

是通觀卽是別者心一觀三. 故心通觀別. 通

爲所觀故別分三種. 故此卽二序. 因觀證理.

理如正說. 因此下更於觀心別序辨由義也.

述義闕而不論. 成就一切法者謂. 自他因果

之法悉由觀心而成. 卽是下示由[&FFFF]#義. 道謂

分證及究竟也. 因觀入道. 故觀如門初心修

之端由在此. 二問若下簡名前後. 問意者[&FFFF]#

溪云. 心通觀別今云. 觀心乃別前通後. 如何

得例通別二序. 答意者準世名便不可卽云

心觀故也. 然亦且順此土之言. 若從西方心

觀何爽. 二問玄下立疑顯益二. 初立疑. 將不

壞亂等者恐非消文之要也. 二答下顯益. 觸

處觀行者若事若法攬入自心. 如是弘經豈

同數寶. 夫一家明觀統唯三種. 一者約行. 二

經數: 一七七九

經名: 維摩經略疏垂裕記卷第一

頁數: 七二四

上              欄

者附法. 三者附事. 如止觀所明直觀陰心卽

是三諦己他互遍. 三無差別名約行觀心也.

餘二種者則攝彼法相事相歸乎三諦淨心.

附事達理名爲附事. 附法亦然. 今明三分卽

附法也. 下明菴園卽附事也. 然類雖有三要

歸一揆. 恐著外聞內忘約行. 故須二種指而

歸之. 後學至此彌須留意. 一家宗極其在玆

乎. 一失其源巧喩滋甚. 巧說得宜者暹云. 非

但令文義冷然. 亦令覽文成觀慧解分明矣.

五正入經文三. 初半品序分二. 初分科. 二隨

釋二. 初通序二. 初列章. 二解釋二. 初總釋

二. 初標示大旨. 說入佛法之相者六事證信

是入道相. 二大論下引論廣釋二. 初委引論

文二. 初通引論文. 親屬愛結者阿難是佛堂

弟. 已證三果未斷殘思. 故有愛結. 阿泥樓馱

或阿[&FFFF]#樓馱或阿泥樓豆梵音楚夏也. 此□

無貧. 或□如意. 諮決者左傳曰. 訪問於善爲

諮. 得念道力者內觀眞空. 故云念道. 能□憂

惱. 名之爲力. 二故知下別結六義. 二徵釋四

事二. 初徵起. 二答釋四. 初釋經初六事. 爲斷

疑勸信者結集時. 阿難登高. 而形相似佛. 衆

疑釋尊重出或他方佛來或阿難成佛. 若唱

我聞三疑皆遣. 故云斷疑. 勸信者信爲能入

智爲能度. 不信言是事不如是. 信者言是事

如是故. 是謂吉相者初標吉相以表經中皆

吉. 具如百論者法華疏記第一備引之. 二釋

梵壇法治. 自恃王種者車匿亦釋種也. 三釋

戒經爲師二. 初華梵□名處處解脫. 或云別

別解脫. 二問下簡執誡惡. 多非正義者謂. 時

中              欄

食遮非時食等. 論云. 是世界中實非第一義

中實. 旣非第一義實. 云何保得眞解脫也. 答

中還引大論以答之也. 不應心實者爲異外

道爲法久住. 暫時權制不應於此而心實理.

今時下大師因引釋論久住之言遂斥時人不

遵戒律. 楊子法. 言曰. 聖人之治天下也□諸

以禮樂(□限)無則禽. 異則□子. 謂戒律亦釋氏

之禮樂也. 圓頂者棄而蔑子. 不亦禽□之謂

乎. 四釋念處修道二. 初示過顯益. 若離至世

智示離念處之過. 以念處是出世慧故無出世

慧但在生死. 隨禪受生四禪生色界. 四定生

無色. 若修下顯修念處之益. 藏通破界內四

1例. 別圓破界外四*例. 二問下簡大小二.

初執小有大無難謂. 小乘有念處. 大乘則無

也. 二明大小通有. 答三. 初明大有念處. 後三

敎悉觀念處得道也. 念處□是觀五陰. 若離

五陰無境可觀. 身念卽色陰. 受念卽受陰. 心

念卽識陰. 法念卽想行陰. 若離下出三敎外

無別大乘. 旣三敎俱修念處. 若謂不須定屬

邪計. 何關大乘. 肉涅槃遺囑滅後比丘令依

念處通被一切. 豈簡大小. 嗚呼世有不知念

處之名義自謂大乘者. 一何謬耶. 又執律名

相不修念處. 如是之人去道踰遠. 二但佛下

示大小融通. 不出半滿者半字滿字俗典之

名. 如來以此喩大小乘. 如涅槃經說. 枯榮中

間者佛於四枯四榮樹間而入涅槃. 正表涅

槃佛性非半非滿雙照半滿. 卽照而遮卽遮

而照故大小枯榮悉涅槃之用. 卽用是體中

間見性. 三出念下顯念處該攝. 出念至道法

下              欄

者大小半滿不出念處. 故佛下不依慈父囑

名爲不孝子. 一家止觀唯觀陰境. 卽無作念

處也. 二別釋二. 初懸示二. 初標簡. 二一如下

辨示. 三此六下結意二. 初正結意. 二如是下

示端首. 二初如下貼釋六. 初明勸信之端三.

初因緣. 二約敎. 三觀心. 若無初意不殊外計.

若無次意不辨偏小. 若無第三何以辨能詮

敎功. 何以爲佛國行本. 故須入心成觀分果

可期. 故止觀云. 觀與經合非數他寶. 於此略

知必不封敎. 若欲修證當依止觀. 以十境十

乘通爲一切大敎行門故也.   四種三昧何經

不收. 不可□見觀心便謂不須止觀. 故一家

章疏凡至行門悉指彼部. 如法華疏釋安樂

行. 光明疏釋空品. 第若比餘文觀門甚廣. 以

十乘未辨十境未明若欲造修致遠恐比. 故

章安於彼疏文持指止觀. 諸文多爾. 豈待委

陳. 後生可畏. 尋之自曉然. 此三意若望法華

四意消文唯闕本[&FFFF]#. 以今經未明遠本故也.

下去釋經文文合爾. 或闕或略. 文不累書. 貴

在得意. 初因緣[&FFFF]#溪云. 自此已下釋通序文

義具四悉. 少標名目. 準法華疏比之可見. 今

於此中指一兩節使下比決則易可知. 今文

初是世界. 又如是去是爲人. 又大論去是對

治. 又古來去是第一義. 現世□諍者是己非

他. 不循正理報在燒煮. 不亦宜乎. 釋子或然

卽同外道. 大論偈云. 自法愛染故毁□他人

法雖持戒行人不脫地獄苦. 斯言有徵. 學者

愼之. 二約敎二. 初正解二. 初約敎三. 初標本

一寂理隨機分四. 就當敎辨理俱無說. 故云

經數: 一七七九

經名: 維摩經略疏垂裕記卷第

頁數: 七二五

上              欄

四不可說. 二一因下釋. 俱□卽陳如也. 幷餘

四人故云等也. 法眼淨卽初果. 明五義者卽

苦空無常無我寂滅也. 引無量義明般若華

嚴以證假名者[&FFFF]#溪云. 且從歷劫以證假名.

非謂二經部全在假. 彼多說故. 故借用之. 若

菩薩下見佛性開佛知見悉在初住. 三佛法

下結. 通指四敎名爲佛法. 二約味二. 初通示

五味. 二此經下別顯今經. 二問下釋疑. 三觀

心二. 初正解三. 初標示. 二華嚴下引證. 佛心

1准眞生心唯妄. 迷眞成妄. 了妄卽眞. 波水

[&FFFF]#蛇喩意可識. 生佛理等眞妄一如. 是故欲

知佛心但觀生心. 如欲識水觀波可知. 故十

不二門云. 三千同在心地. 與佛心地三千不

殊. 一塵喩生心經卷喩佛心. 心具三千卽佛

心也. 三觀心卽具四理者由心本具外境能

熏. 故觀如理有四種異. 若了三觀于何不收.

二釋疑. 六卽分別者卽故凡亦必具. 六故聖

唯在佛. 是故 始凡理具而不疑無趣取無怯.

終聖在佛而無上慢以生自大. 此六卽義起

自一家深符圓旨. 永無衆過. 暗禪者多增上

慢. 文字者推功上人□由不曉六而復卽. 今

名字位人依經修觀[&FFFF]#同數寶. 晉譯華嚴云.

譬如貧窮人終日數他寶自無半錢分. 於法

不修行多聞亦如是. 二親承音旨二. 初標示.

二一總下正解三. 初總釋二. 初正解二. 初約

義略解. 二引論廣釋. 學無學人者學卽前三

果. 無學卽第四果. 阿難爲侍者是學人. 至結

集時已是無學人. 隨俗稱我故不乖物宜. 內

無我執故不乖眞實. 人無怪也者聖人稱我

中              欄

如金易銅世無嫌怪. 耳根不壞等者舊明. 耳

識四緣生. 一根二塵三空四作意. 文中唯闕

空緣. 和合兼之非餘闕緣. 故能生識. 新云. 耳

識九緣生. 如名數家說. 二問下釋疑二. 初約

時前後釋疑二. 初疑. 自爾之前者爾此也. 爲

魔所蔽者卽於婆羅林外爲六十億魔現佛身

廣說法門以惑阿難. 佛令文殊宣[&FFFF]#索之. 阿

難於是得還. 委如大經陳如品說. 二答下釋

二. 初明集經藏稱我聞二. 初展轉聞初依大

論似從他聞. 次引舍利弗問經乃定力自聞

名展轉也. 言佛覺者□是佛加覺力如佛. 故

名佛覺三昧. 已證非從他聞. 故云自能. 用本

願力爲持佛法故. 二又報下佛重說. 報恩經

第六云. 佛心其爲侍者許已仍心四願. 一不

受故衣. 二不受別請. 三不同諸比丘. 須見卽

見. 第四願如疏. 大經亦明. 阿難心四願. 其第

四卽出入無時. 與報恩異. 故云三如涅槃. 二

復次下明律論稱我聞. 佛在波羅奈. 最初爲

五人說契經藏. 滅後阿難結集. 佛在羅閱耆

最初爲須那提說毘尼藏. 滅後波離結集. 佛

在毘舍離□□池最初爲[&FFFF]#耆子說阿毘曇藏.

滅後五百羅漢結集爲相續解脫經. 是佛自

說. 故且名經. 後廣集法相. 乃名爲論. 故知.

論藏不獨滅後也. 若爾三藏旣俱佛說. 故知.

論藏亦有稱我聞義. 二問阿下約法大小釋

疑二. 初疑. 二答下釋三. 初但集小乘. 二亦集

共敎. 三兼集不共二. 初[&FFFF]#他解. [&FFFF]#溪云. 據此

應引大乘經論證. 今云正法念者且據[&FFFF]#中

多種之文. 非謂小乘所明阿難能持大小. 旣

下              欄

有多種. 不可共持一小乘藏. 故小多名密擬

後廣. 二今謂下今助釋他人. 引文旣當. 故今

師以四敎助釋之. 阿難持者任持大乘如地

持物. 不共卽別圓也. 持中道敎如海含容. 法

華疏更依阿含加典藏持別. 海唯持圓. 今據

二敎理實故總爲一. 二別釋三. 初標章. 二我

亦下解義二. 初我二. 初約敎二. 初正明我. 在

第五藏者犢子是附佛法外道. 自以聰明讀

舍利弗毘曇. 自制別義言. 我在四句外. 故言

第五. 言四句者外道計色卽是我. 離色是我.

色中有我. 我中有色. 餘四陰亦然. 或云. 三世

及無爲法爲四句. 名我爲第五不可說藏也.

是等者謂上三部也. 悉破外人者犢子附佛

還破外外道也. 別敎者[&FFFF]#溪云. 然別所明非

無諸部釋我等義. 但非正意故不別云. 今從

勝說故云自在. 善於知見者出假利他以道

種智知法眼見也. 應病與藥故無□□. 似我

識者暹曰. 論云. 非有虛妄塵顯現依止是名

依他性相. 釋曰. 定無所有故言非有. 非有物

而爲六識緣緣. 故言虛妄. 塵我識生住滅等

心變異明了. 故言顯現. 此顯現以他性爲因

故言依止. 譬如執我爲塵此塵實無所有. 以

我非有故由心變異. 顯現似我. 故說非有虛

妄塵顯現. 此事故言似我也. 中道佛性卽我

義者涅槃云. 我者卽是如來藏義. 一切衆生

悉有佛性. 卽是我義. 無我法中有眞我者卽

邊而中. 故卽偏而圓故. 二前三下判釋二. 初

判權實. 二問下釋疑妨. [&FFFF]#溪云. 此問意者隨

俗說我四敎□應我是世俗. 何得更立自在

經數: 一七七九

經名: 維摩經略疏垂裕記卷第一

頁數: 七二六

上              欄

之名及以不二. 答中意者三敎隨情從多屬

俗. 別雖自在望圓仍俗. 別敎地前未觀不二.

後心雖證從敎不得名永自在. 圓敎明我我

卽是聞者. 能聞所聞皆法界故. 故使我外更

無別聞. 二用敎下約味. 二明聞二. 初約敎二.

初引經總立. 二藏下配敎釋義四. 初藏二. 初

正釋. 小生生大生者俱舍云. 此有生生等. 於

八一有能. 謂本四相及隨四相爲八. 大相名

本. 小相名隨. 以此八故令一切法成有爲相.

言生生者謂小生生大生. 等謂等餘三相. 謂

小住住大住小異異大異小滅滅大滅於八一

有能者. 小相於一有能能相大相. 大相於八

有能. 謂一大相起時必與三大相及四小相

俱起. 幷一本法故云於八. 餘三大相亦爾. 今

亦下以生例聞. 以三藏實有故存大小. 二料

簡二. 初問. [&FFFF]#溪云. 生生至不斷者以生生法

是世俗故. 二答云. 初明去行取敎. 二但下示

約行有妨. 二通三別. 世諦死時者止觀以破

無明爲世諦死. 今約破塵砂也. 而生聞持至

能持者得道種智遍學四敎四門也. [&FFFF]#溪云.

通敎不聞聞別敎聞不聞者. 若準諸文二句

對敎與今文相有□互者何耶. 以義互通故

可通用. 於經本文皆不爾也. □是隨義故得

互論. 以大經中生等釋聞. 生句與聞次第亦

等以至釋生亦復如是. 故大經云. 生不生不

生生生生不生不生. 是故從義□互無在. 言

義通者何以通敎作不聞聞. 雖空而色. 聞不

聞者色卽是空. 若作別釋不聞聞者從空出

假. 聞不聞者如空種樹. 雖種而空. 二義俱通.

中              欄

守名何益. 四圓二. 初正解. 聞相盡者二邊亡

也. 故云不聞不聞. 二徵釋二. 初徵. 問意者[&FFFF]#

溪云. 恐不了者見不聞不聞. 復云相盡. 謂永

不聞與聞相違. 故須問之以生後答. 此意欲

顯二死聞盡自在聞生. 是故答中若相似盡

能相似聞. 若究竟盡能究竟聞. 二釋三. 初反

斥示過. 二如法下以凡肉聖. 相似內凡聞法

尙爾. 肉分聖耶. 三故大下引證聞相. 妙理湛

然本無說示. 能如是知方曰多聞. 故若知之

言通於似眞. 知者照也. 二用四下約味. 三釋

疑二. 初疑. [&FFFF]#溪云. 問大論等者前問俱應名

世流布有何眞我. 今問應合一切俱無何得

此中更論於有. 卽違問也. 若爾下結難. 二釋

二. 初明法無定性. [&FFFF]#溪云. 若定有者不應有

四. 若定無者亦不應四. 二若其下示執無之

過. [&FFFF]#溪云. 則有二失. 一者壞佛方便敎失. 方

便對實則有四種. 二者增於不信之人破正

敎失. 以不信者不信佛有逗機衆敎. 今還不

許佛法諸敎正義. 當於不信之人所不信境.

三藏敎中尙有三文以明於我假實不同. 更

互破立. 顯我不無. 及後三敎□明有我. 是故

當知. 不可無也. 雖然許有不可定一意. 欲□

存權實諸說以[&FFFF]#難者佛法無我故. 知. 任彼

各立其宗. 方便敎中三藏已多. 肉復三權

一實相對其名不一. 何得一向云無我耶. 故

知. 有無無非佛法. 三觀心. 三感敎之時二. 初

來意時方者方卽處所如毘耶離等. 二一總

下解釋三. 初總釋二. 初引論總立. 數卽一也.

實無者眞空法中實無時數. 故陰等三科妄

下              欄

法所不攝也. 隨下眞空雖無隨俗說有. 故大

論第二云. 問佛法中數時等法實無. 陰界入

所不攝故何以言一時. 答雖實無一時隨世

俗說一時. 無咎. 義如向解. 不通餘說. 二言四

下牒名釋義二. 初牒名. 二若通下釋義二. 初

依名汎解二. 初釋感敎. 一期敎者始佛國終

囑累名一期也. 戒序者[&FFFF]#溪云. 古梵網經經

初有序. 春分四月以佛法無秋但分三時故

當四月. 二若約下釋得道. 如苦忍一刹那者

旣不出觀無聞法義. [&FFFF]#於前聞得入見諦. 此

以刹那而爲一時. 二今約下正示今意. 世善

機發者世善人天善也. 卽是多時者[&FFFF]#溪云.

不同苦忍一刹那故. 以有漏心時節長故. 以

世間善其心雜故. 下之三門亦復如是. 故前

三門皆具四悉. 唯第四門獨論時也. 又解下

卽所未聞經佛爲重說也. 二二約下別釋二.

初約敎. [&FFFF]#溪云. 法無別時必約實法以論一

時. 破時[&FFFF]#倒者入空也. 能分別等者出假也.

攝大乘下暹云. 彼論第五曰. 由本識能變異

作十一識. 本識卽是一十識種子. 言十一識

者一身識. 二身者識. 三受者識. 四應受識. 五

正受識. 六世識. 七數識. 八處識. 九言說識.

此等識因言說熏習種子生. 十自他差別識

因我見熏習種子生. 十一善惡兩道生死識因

有分熏習種子生. 釋曰. 身識謂眼等五界. 身

者識謂染汚識. 受者識謂意界. 應受識謂色

等六外界. 正受識謂六識. 世識謂生死相續

不斷. 釋曰. 爲明衆生果報無始以來三世生

死相續不斷故須立世識. 數識謂從一乃至

經數: 一七七九

經名: 維摩經略疏垂裕記卷第二

頁數: 七二七

上              欄

阿僧祇. 釋曰. 爲明衆生果報有諸界多少不

同如四界六界十八界等故. 須立數識攝一

切數. 處識謂器世界. 釋曰. 爲明衆生所居

如人天惡道有無量差別故須立處識攝一切

處. 言說識謂見聞覺知各有多種. 因此有無

量言說作事言說與見等更互相顯示故須立

言說識攝一切言說. 此十一識皆以分別爲

因虛妄爲果. [&FFFF]#溪云. 若從分別數之與世以

辨識者數世事廣. 故屬別敎. 肉攝論中不明

小乘復少圓義. 故此世數必屬於別. 今謂. 離

眞有妄加以分別. 事廣卽別敎義. 故明一時

引彼數世. 一卽是數. 時卽是世. 一時入一切

時等者長短唯心. 故能相入. [&FFFF]#溪云. 具如華

嚴刹那三世九世具足. 肉復七日對一劫耶.

華嚴十一切者暹云. 舊經第二十五云. 佛子

一切諸佛有十種巧妙方便. 第六方便云. 一

切諸佛能於一時皆悉分別知一切時不捨離

生平等正法. 而一切時皆所不攝. 非晝非夜

乃至云非時不離時而於無量時轉法輪. 未

曾暫息是爲一切諸佛巧妙方便. 今謂. 疏通

擧十意在第六以證一時. 旣理事融通. 故屬

圓義. 二二下約味. 三觀心約三觀. 攝四敎一

時如文

維摩經略疏垂裕記卷第一

中              欄

維摩經略疏垂裕記卷第二

錢唐沙門釋智圓述

四的出化主二. 初來意. 九十六種者準九十

六道經彼經二卷委明相狀. 於中一道是正.

卽佛道也. 九十五皆邪. 華嚴大論或曰. 九十

六皆邪者以大斥小也. 故百論云. 順聲聞道

者悉皆是邪. 無師大覺者瑞應曰. 我行無師

保. 亦復無等保. □伏也. 二正釋二. 初釋佛.

稱名亦爾者合云名稱. 內德外名俱無量也.

二釋在. 住之異名者[&FFFF]#溪云. 一切經初二名

互用. 名異義同譯人參取. 住布施等者以因

顯果也. 因修施等果住欲天. 餘皆倣此. 二梵

下色及無色俱離欲染通名梵住. 梵淨也. 三

空者卽空無相無願. 亦是生空法空平等空

也. 楞嚴□健相. 總攝諸三昧故. 佛所得法者

[&FFFF]#溪云. 佛以無依而爲所依. 無所依者卽常

寂光. 現三土者皆爲利物. 住表無住故居此

城. 世釋佛住唯用世土. 此乃以佛同於世人.

今欲通明故通天梵. 肉佛所住通天梵 等. 今

謂. 龍樹通擧四住別顯後二以釋經文. 故論

自結云. 於四住法中住聖住佛住法. 憐憫衆

生故王舍城住. 他師不曉今家全依大論. 而

妄有破斥. 二別釋二. 初釋佛二. 初正釋三. 初

指釋題略標. 二初成下引諸敎廣解三. 初成

道. 二轉法輪. 大小相者大卽三十二相. 小卽

八十種好. 別圓敎佛大小各八萬四千. 卽脫

瓔珞者用法華五時譬文以顯此意. 隱舍那

下              欄

像如脫瓔珞. 現劣應身如著弊衣. 卽老比丘

也. 門內尊特者旣心相體信. 故入宅見長者

瓔形之身也. 如今經身子等見如須彌山王

之像也. 或現下新入小機還見劣應. 衆生疑

故者暹云. 彼般若中衆疑曰. 佛始王宮生. 十

九出家. 三十成道. 至此何能現於不思議身.

爲息衆疑但現丈六身方面各一丈之光. 此

皆衆疑. 人常所見者名常身常光也. 涅槃下

現身雖同方等[&FFFF]#小同解圓常. 此爲異也. 問

或謂華嚴報身說. 諸餘大乘悉應佛說以判

優劣. 爲定爾耶. 答三身明之應身能說. 法定

無說. 報通二義. 自受用報同法無說. 他受用

報同應有說. 應卽法故說卽無說. 法卽應故

無說卽說. 約理則非說非不說. 約事則有說

有不說. 理事相卽諍計何從. 故法華涅槃旣

已開權. 尙是法說. 寧非報說. 故曰釋迦牟尼

名毘盧遮那. 吾今此身卽是法身. 庶幾來者

審而思之. 三入涅槃. 然此三文去就少異. 成

道入滅俱約四機同時見異. 中間轉法乃約

五時增減明之. 同時異見卽互通意. 五時增

減卽次第意應知. 俱通俱次. 但互現其文耳.

三此經下判今經所屬. 今判敎部正依次第.

二問下料簡若就下障重故見劣身. 根利故

聞勝法. 二釋在. 在卽住義. 三觀心六卽分別

者委如前記. 凡論觀心皆爲初心名字位人

示其門也. 五聞經之處二. 初[&FFFF]#意分章. 二依

意釋義二. 初正解方所二. 初通方所三. 初約

事. 毘耶離國在□河南. 中天竺界. 文中四義

卽世間四悉. 嚴淨故見者歡喜卽世界也. 粳

經數: 一七七九

經名: 維摩經略疏垂裕記卷第二

頁數: 七二八

上              欄

糧資命卽爲人生善. 平直非斜曲卽對治破

惡. 好樂正道卽第一義. 仁義正道是世間之

理也. 砥直者平直也. 砥音旨. 孔安國注禹貢

曰. 砥細於礪. 皆磨石也. 好道者去聲敦勉也.

五百長者等者凡五百家皆傳禪爲國主也.

二對法門. 對前四釋亦成四悉. 前三皆第一

義異名. 四俱在理. 尋文可見. [&FFFF]#溪云. 次對法

門. 亦依四義以立三身所依之土. 百穀者楊

泉物理論曰. 穀氣勝元氣其人肥而不壽. 養

性之術常使穀氣少則病不生矣. 梁者黍稷

之總名. 稱者漑種之總名. [&FFFF]#者衆豆之總名.

三穀各二十種爲六十. [&FFFF]#果之實助穀各二

十. 凡爲百穀. 三觀心向對法門則直表釋迦

果地所證. 此明觀心則正行人一念所攝. 談

性似同聖凡兩別. 下釋菴園其義亦爾. 無染

無著者不染生死. 不著涅槃. 又無染二邊. 不

著中道. 染著義一分釋且爾. 百句解脫出涅

槃經. 百句雖多三脫攝盡. 三脫相卽□是

一心. 二別方所二. 初[&FFFF]#意. 助證猶漫者雖

通擧國名未知佛住何處. 故次云菴羅樹園

也. 二正釋三. 初約事. 此與大經同者難分別.

卽生熟難分也. 具有四句者見觀心文中. 華

生一女等此依奈女因緣經說. 二對法門從

七覺華起慈悲心者[&FFFF]#溪云. 因相成時依之

起誓. 雖非有無等者雖非雙遮也. 而似下雙

照也. 中邊相卽故難分別. 三約觀心. 十種園

者暹云. 舊經第三十二曰. 佛子菩薩摩訶薩

有十種園林. 何等爲十. 所謂生死園林行菩

薩行不起憂惱故. 敎化衆生園林不厭衆生

中              欄

故. 乃至云. 於念念中一切衆生現成正覺園

林. 法身如虛空. 充滿一切世界平等覺故. 觀

不思議難分別理者觀卽三觀. 理卽三諦. 不

一不三名難分別. 委如止觀第五觀陰境文.

二問那下釋通疑妨. 三初明觀法解釋悉是

佛意四. 初問. 二答二. 初擧佛意多含以總斥.

先擧四喩顯多含. 由多含故隨機演法. 豈唯

事解乎. 流念對種喩機. 海珠鏡地喩應. 次大

經去總斥也. [&FFFF]#溪云. 汝存事解不許法門如

各據尾牙失其實體. 故一家釋義事理二圓.

豈非得象之全分耶. 如華嚴中十城十園. 豈

可唯是世間城園耶. 摸象者大經云. 譬如有

王告一大臣. 汝牽一象示衆盲者. 各以手觸

其觸牙者言象如萊[&FFFF]#根. 觸耳者言如箕. 觸

頭者言如石. 觸鼻者言如杵. 觸脚者言如木

臼. 觸脊者言如床. 觸腹者言如甕. 觸尾者言

如繩. 王喩如來臣喩大涅槃經. 象喩佛性盲

喩一切無明衆生. 二若言下引經文觀法以

正答. 且佛誠說者大經中佛自解說雙林所

表之意. 如經東方雙樹表常無常等. 故云皆

表半滿. 無常卽半. 常卽滿也. 三問法下難佛

自解說者卽經云. 大慈悲爲室. 柔和忍辱爲

衣. 諸法空爲座也. 師心者前心不善後心隨

之名師心. 前心不善後心改之名心師. 前心

爲後心所訓也. 故涅槃云. 願爲心師不願師

心. 今以妄作解釋是不善心而不知改名師

心也. 四答若下通. □置也. 何曾倂是者如

分經三分各立義門豈皆佛說耶. 然此蓋不

知釋論所明四依菩薩隨義立名名爲法施

下              欄

也. 若許種種釋義何獨不許法門解耶. 二顯

頓漸諸敎咸須觀解二. 初問難. 二答釋二. 初

明方等有觀解. 二明小乘有觀解. 爲牧牛人

說十一法等者暹云. 大論曰. 放牛難陀問佛.

有幾法成熟能令牛群[&FFFF]#息. 有幾法不成熟

令牛群不增不得安穩. 佛答. 牧牛有十一事.

頌云. 解色與相應(二)摩刷覆瘡痍(二)放煙幷茂

草(二)安隱及度處(二)時宜留[&FFFF]#餘(二)將護於大

牛(一)比丘亦如是知四大造色(一)善別愚智相

(一)摩刷六情根(一)善覆十善相(一)傳所誦爲煙

(一)四意止茂草(一)十二部安處(一)八聖及度處

(一)[&FFFF]#受輕賤請名曰知時宜(一)知足爲留餘(一)

敬護是將護(一)此十一事卽小乘附事觀心也.

然則豈唯內典. 外敎亦然. 儒行篇云. 儒有忠

信以爲甲□. 禮義以爲干櫓. 又楊子法言曰.

修身以爲弓. 矯思以爲矢. 立義以爲的. 尊而

後發. 發必中矣. 抑亦觀心之例也. 由是知. 今

師觀解其得意於內外乎. 三對釋題明敎觀

前後意. 懸釋者離文先釋. 故曰懸釋. 卽指

前玄義也. 又懸釋字亦可作玄. 玄通也. 離文

通釋. 非隨文別解也. 文選曰. 睿哲玄覽注云.

玄通也. 故玄懸二字互用無在. 六證非謬傳

二. 初懸示二. 初[&FFFF]#意分章. 二懸解釋妨二. 初

解列衆次第二. 初問. 二答二. 初明影跡親[&FFFF]#.

內無得道者約初至佛所結惑全在. [&FFFF]#溪云.

內無得道簡異二乘. 外闕化他簡異菩薩. 二

約法門所表二. 解歎德有無二. 初問. 二答二.

初出古解. 二明今解二. 初斥古非. 二今恐下

明今義. 如大論者[&FFFF]#溪云. 引此釋者小則唯

經數: 一七七九

經名: 維摩經略疏垂裕記卷第二

頁數: 七二九

上              欄

小. 大則不定. 或□或單□是部意單從譯者.

故準論意金剛豈可是小乘. 譯人存略故單

列耳. 二一明下隨釋三. 初聲聞二. 初通釋. 胡

越者胡在北. 越在南. 文選古詩云. 胡馬嘶北

風越鳥巢南枝. 正弼曰. 同舟而濟胡越何患

於異心. 二別釋二. 初標. 二釋五. 初釋與二.

初引同列數. 二若釋下依義解釋二. 初簡異

法華. 發[&FFFF]#等者[&FFFF]#溪云. 問發本發[&FFFF]#同異云

何. 答具如釋籤. 二一處下正明今義. 無作者

因作而發. 成論以非色非心不相應行爲無作

戒體. 九定者四禪四空幷滅受想名九次第

定也. 俱證有餘者苦依身在故. 二釋大二. 初

引論解. 二今明下明今義二. 初約總別正解

二. 初約總別釋. 三韋陀者亦云毘陀. 此□智

論. 卽彼土外書也. 有四種. 一億力韋陀明事

火懺悔法. 二耶爰韋陀明布施祠祀法. 三阿

他韋陀明□戰法. 四三摩韋陀明知異國□

單法. 知此生智故名智論. 精解此四名韋陀

外道也. 佛對至共緣者性念破一切智. 共念

破神通. 緣念破韋陀. 性是眞緣諦理唯斷煩

惱. 共是事理合修卽兼修九定. 故能發通. 緣

是遍緣諸境. 謂學當敎四門敎法及解外典

韋陀. 得入性地者內凡位也. 成三解脫等者

以三念次第對之. 心得好解脫者心卽定也.

慧定俱得名俱解脫. 無□解脫內外遍解. 故

曰無□. 名大比丘等者比丘則名通因果. 羅

漢唯在於果. 波羅密此云事究竟. 二簡別對

義. 答中以摩訶般若類慧解脫. 二三藏下約

敎觀判結二. 初約藏通二經二. 初敎. 二觀二.

中              欄

此八下判初敎二論. 毘曇申三藏有門. 成論

申空門. 三釋比丘二. 初正釋二. 初有□. 二無

□二. 初釋因中三稱二. 初引論標名. 二依論

釋義. 魔羅□殺者. 能殺害出世善根. 第六天

上別有魔羅所居. 亦他化天攝. 三魔亦怖者

將欲斷煩惱因滅陰死果. 義當先怖以三魔

怖故天魔方怖. 淸雅者雅正也. 遠離四邪者

下邪仰邪方邪維邪. 廣明如釋論第四. 略引

如下釋須菩提章記文. 下兩助成者愛及□

慢俱屬意業. 對初身口則三業破惡. 破□慢

者自擧曰□. 凌他曰慢. 乞食謙下破是二心.

下文訶身子卽香積品也. 二此具下結示果名

所從. 二直言下判位. 四釋衆二. 初通釋衆義.

二別引四僧二. 初列名釋義. 三學開遮通塞

之相者開遮約戒律. 其相易知. 通塞約定慧.

如止觀識通塞文. 以苦集十二因緣生六蔽

名塞. 道滅十二因緣滅六度名通. 今此應云

散是定之塞. 靜是定之通. 昏是慧之塞. 明

是慧之通. 猶如啞羊者論云. 譬如白羊乃至

人殺不能作聲. 謬墮僧數者猶云謬在僧中

也. 四事卽房舍衣服飮食醫藥也. 二前之下

結判去取. 旣非事和不堪僧事者[&FFFF]#溪云. 不

能分別定慧二藏猶可事和. 戒藏不明持亦有

闕. 故雖持戒猶名愚癡. 肉啞羊耶. 五釋數對

行明數卽約觀心也. 二菩薩衆二. 初[&FFFF]#意分

科. 二隨文釋義五. 初明類二. 初事解二. 初略

示. 二具下廣釋二. 初□解名義二. 初什師存

略. 二□下諸家□解二. 初汎擧諸家開士. 始

士者[&FFFF]#溪云. 心初開故始發心故. 古本□高

下              欄

士者古□此經也. 升出凡小故名高士. 二今

依下的依大論. 爲無惠利者自度不能益他

也. 二但三下簡辨結示二. 初簡辨二. 初簡兩

敎二乘異乎. 二乘者以薩字異二乘菩提也.

二簡藏通菩薩二. 初正簡別圓至吸鐵者中

眞顯發無謀遍應如石吸鐵. 二問下釋疑. 問

意者[&FFFF]#溪云. 依前藏通已下文爲問也. 答中

意前云不得名薩□者以無別圓薩□義故.

今云少有慈悲等者藏通菩薩亦有慈悲但異

二乘得名菩薩. 前云非薩□者意令別起別

圓慈悲方乃別受薩□之稱. 但藏通菩薩觀

行同小. 故別斥之. 通得名者各從當敎. 今云

少有慈悲意欲還取藏通菩薩合成四種. 二

四敎下結示. 多用衍者摩訶衍此云大乘. 略

言衍耳. 非衍正意者今經在衍. 故斥菩薩有

通有別. 通乃斥三. 別唯訶藏. 故使通別有歎

有斥. 三藏唯斥. 圓敎唯歎. 通斥語寬. 非敎正

體. 有時下疏文或明三藏者相對比決. 非關

經意. 二觀心以三觀攝四菩薩如文. 二辨數.

三歎德二. 初分科. 二隨釋三. 初總歎二. 初總

釋二. 初標章述意. 二此諸下[&FFFF]#德釋名. 荷澤

無邊者謂. 衆生荷菩薩之恩澤也. 二但衆下

別釋三. 初[&FFFF]#意.  二正解. 文中復更約位分別

者[&FFFF]#溪云. 至此位時方可通爲衆生知識. 若

正歎者如下結文. 卽補處位. 三今諸下結顯.

[&FFFF]#溪云. 橫遍□高者正結所歎功用也. 二別

歎二. 初總別分科二. 初二下隨文釋義三. 初

略歎自他德二. 初略歎自行德二. 初正歎二.

初事釋二. 初牒文分章. 二隨章釋義二. 初釋

經數: 一七七九

經名: 維摩經略疏垂裕記卷第二

頁數: 七三○

上              欄

大智本行二. 初約一法二. 初釋義三. 初標. 二

依下釋. 三故法下證. [&FFFF]#溪云. 初引法華中上

句證本. 下句證行. 依本修行故必作佛. 旣云

大智卽是本行. 亦可本行卽是大智. 次云從

無住本以證於本. 立一切法以證行也. 二判

位二. 初[&FFFF]#古三. 初正[&FFFF]#. [&FFFF]#溪云. 南北二釋未

見本文. 什師雖云從下至上漸漸轉勝諸句

未必後勝於前. 二解旣下硏詳. 北方下此師

準地持中以十度對十地. 故以今文七度以

對七地. 三若欲下斥破二. 今謂下明今二. 初

總釋二. 初正解二. 初顯正斥非. 二如歎下引

文難古. 豈可歎下者以北人以此句對初地

故. 若據成就宜歎等覺. 何獨歎上者初地旣

乃分得作師子吼. 南人何謂獨歎八地耶. 故

知下結難也. □由定執一文故招互破. 若如

今師卽分眞位人皆具諸句而淺深宛然. 二

釋妨二. 初引文立妨. 問近無等者[&FFFF]#溪云. 約

文定義唯在等覺. 二約義答釋二. 初明諸德

咸歎上. 結云下等覺□果方名具足. 二若通

下明無等. 亦通下前以定義爲難. 今以互通

釋之. 文分二. 初明下亦名近. 相待者[&FFFF]#溪云.

是約通義. 卽以住前待於二住以之爲遠. 待

於初住以之爲近. 初住待於二住爲近. 若望

三住名之爲遠. 乃至十地比說可知. 皆以妙

覺爲無等等. 此則初住分果亦得名近. 豈唯

等覺. 法華下明近義尙通觀行外凡. 何必聖

位. 行處近處者內懷至理歷緣耐事目之爲

行. 體達外緣棲息眞境目之爲近. 蓋事理互

現俱約外凡. 二華嚴下上亦名遠. 爪土望於

中              欄

大地其遠可知. 孰謂十地等覺爲近無等等

耶. 二今三下別釋二. 初歷敎委示. 但約二諦

者道觀雙流故. 品有優劣者以八九十地相

望故. 二但諸下斥古顯今二. 初明聖德難量

斥古定執. 但諸菩薩者卽指三萬二千. □內

冥實相外應群機. 論其所證難測高下. 二今

非下明敎觀圓備顯今得意. 二約二法二. 初

正釋二. 初[&FFFF]#意. 目足互失者有目無足豈能

前進. 有足無目必墮重險. 以合解行不可偏

有. 二所以下正釋二. 初釋大智. 二釋本行各

二. 初釋. 二證. 二當知下結示. 橫□諸德者[&FFFF]#

溪云. 以種智解歷一切行行名爲橫. 以智詣

理望行名□. 理深行廣故也. 又亦可云解橫

行□. 解初心具. 行漸方成. 又亦可解行各有

橫□. 故知. 但語解行攝無不周. 二釋皆悉成

就二. 初問. 二答二. 初正答前問. 二約敎分

別. 檀三事空者能施人所施物能受者皆如

幻化. 二觀解. 二釋歎二. 初雙標. 傍成化他者

正成自行也. [&FFFF]#溪云. 化他必假諸佛威加故.

二正下雙釋二. 初釋前正歎二. 初正釋二. 初

事二. 初引論略明. 二今明下依義廣釋二. 初

正釋三. 初法二喩. 外無下地生日照風動雨

潤然後成實. 三合二. 初正合前喩. 二重以

喩顯. 大鵬如佛. 卽應也. 影喩威神. 卽慈也.

子喩菩薩. 卽感也. [&FFFF]#溪云. 明感應理妙不至

而加無緣慈也. 言大鵬者莊子云. 大鵬□扶

搖而上九萬里. 翼若垂天之雲. 孔氏志曰. 楚

文王少時雅好田獵天下快狗名鷹畢聚焉.

有人獻一鷹曰. 非王鷹之□. 俄而雲際有一

下              欄

物凝翔飄□. 鮮白而不辨其形. 鷹見於是□

□山升矗若飛電. 須奴羽墮如雪. 血灑如雨.

良久有一大鳥墮地而死. 度其兩翅廣數十

里. [&FFFF]#邊有黃. 衆[&FFFF]#能知. 時有博物君子曰. 此

大鵬雛也. 始飛焉故爲鷹所制. 文王乃厚賞

獻者. 二故華下引證. 八地比空者[&FFFF]#溪云. 舊

經二十一云. 入八地已十方諸佛作如是言.

善哉善哉善男子汝已得是第一忍. 故順諸

佛法. 諸佛皆有無畏不共之法. 汝未得之. 故

勤精進. 二觀解二. 此正下結非. 事觀兩釋□

約自行. 二傍成化他二. 初事釋乃至金剛藏

等者加功德林說十行. 加金剛幢說十□向.

文中存略. 故云乃至. [&FFFF]#溪云. 十地尙須請加.

何肉初心而欲端拱. 是故自他俱須請也. 二

觀解若欲利物者圓敎上根出假在觀行位.

若□佛加化道無阻. 如風靡草者靡偃也. 能

化如風. 機緣如草. 論語曰. 君子之德風. 小人

之德草. 草上之風必偃. 二略歎化他德二. 初

分科. 二隨釋三. 初歎化他心二. 初事釋二. 初

釋爲護法城二. 初約敎法釋. 經爲護者通平

去二聲. 平聲作也. 去聲助也. 防非擬敵者依

敎修行. 則能防三業非擬魔外敵. 二又下約

理境解. 一切衆生皆陰入現前故. 般若談空

皆從色起. 今家觀法其意皆然. 但餘文附託.

直明諦理今此釋城義與陰合. 故此明之. 達

陰卽眞. 故云此法卽空. 此中道不思議空也.

如城中必空. 故以空言之. 衆生是王者衆生

卽陰中主宰. 種性具足者一心百界界界三

道咸卽三德. 理體本具自他不二名佛種性.